Betty Robinson

Elizabeth «Betty» Robinson (født 23. august 1911 i Riverdale i Illinois, død 18. mai 1999) var en amerikansk friidrettsutøver som konkurrerte i 1920-årene og 1930-årene i sprint.

Robinsons første mesterskap var OL 1928 i Amsterdam, der hun ble den første kvinnen som vant gull på 100 meter. Seierstiden innebar også ny verdensrekord på distansen. Hun var også med på det amerikanske stafettlaget som tok bronse på 4 × 100 meter.

I 1931 var Robinson i en flyulykke og ble alvorlig skadet. Hun kunne ikke gå på to år og gikk glipp av OL 1932. Hun var imidlertid tilbake til OL 1936 i Berlin, der hun var med på å vinne gull for USA på 4 × 100 meter stafett.

Referanser

Eksterne lenker 
 
 Fakta på olympic.org

Sprintere fra USA
Medaljevinnere under Sommer-OL 1928
Deltakere for USA under Sommer-OL 1928
Friidrettsutøvere under Sommer-OL 1928
Medaljevinnere under Sommer-OL 1936
Deltakere for USA under Sommer-OL 1936
Friidrettsutøvere under Sommer-OL 1936
Olympiske mestere for USA
Personer fra Riverdale i Illinois
Fødsler i 1911
Dødsfall i 1999
Verdensrekordsettere i friidrett